AIŠKINAMASIS RAŠTAS

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų, patvirtintų Molėtų rajono savivaldybės tarybos 2017 m. gruodžio 21 d. sprendimu Nr. B1-238 (toliau – Nuostatai), 15 ir 16 punktuose nustatytos vietinės rinkliavos lengvatos, tačiau nėra numatyta, kad Savivaldybės taryba turi teisę ir kitais atvejais nustatyti lengvatas vietinės rinkliavos mokėtojams arba atleisti nuo vietinės rinkliavos mokėjimo.

Šiuo metu Molėtų rajono savivaldybės teritorijoje įgyvendinta daug investicinių projektų ir projektų investicijų ataskaitiniu laikotarpiu pagal projektų sąlygas atsiranda poreikis tam tikrose viešosiose vietose prekiaujančius ar teikiančius paslaugas atleisti nuo vietinės rinkliavos už leidimą prekiauti ar teikti paslaugas. Siekiant sudaryti sąlygas gyventojų užimtumui didėti tikslinėse teritorijose, skatinti socialinę ir ekonominę plėtrą, naujų darbo vietų kūrimą, Savivaldybės taryba turi teisę savivaldybės biudžeto sąskaita atleisti nuo vietinės rinkliavos mokėjimo. Siūloma Nuostatus papildyti 162 punktu.

Taip pat siūloma, atsižvelgus į tai, kad pakankamai daug leidimų prekiauti ar teikti paslaugas paimami vienai arba dviem dienoms keturis kartus per mėnesį, siekiant mažinti gyventojų ir Administracijos specialistų darbo laiko sąnaudas, Nuostatus papildyti 161 punktu, kuris nustatytų, kad vietinės rinkliavos dydis sumažinamas 20 procentų, jeigu rinkliava mokama už ne trumpesnį kaip 30 dienų nepertraukiamą laikotarpį.

Sprendimo tikslas - papildyti Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatus, patvirtintus Molėtų rajono savivaldybės tarybos 2017 m. gruodžio 21 d. sprendimu Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“ 161 ir 162 punktais.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sudaryta galimybė Savivaldybės tarybai įvairiais atvejais nustatyti lengvatas vietinės rinkliavos mokėtojams arba atleisti nuo vietinės rinkliavos mokėjimo.

Neigiamos pasekmės - gautos mažesnės vietinės rinkliavos įmokos į savivaldybės biudžetą.

**4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.